**ภัยร้ายไซเบอร์**

รู้หรือไม่ว่าภัยคุกคามทางไซเบอร์อยู่ใกล้ตัวกว่าที้คุณคิด ทุกๆวันมีคนหลายคนที่ต้องเผชิญกับภัยคุกคามเหล่านี้ ดังนั้น ระบบ Cyber security จึงเป็นสิ่งสำคัญที่ทุกภาคส่วนจะต้องคำนึงถึงและเลือกใช้อย่างเหมาะสม

แล้วระบบ Cyber security มีแบบไหนบ้าง?

**1.Critical Infrastructure Security**

การรักษาระบบความปลอดภัยของระบบโครงสร้างพื้นฐาน โดยเป็นสิ่งที่ใช้ในชีวิตประจำวัน ไม่ว่าจะเป็น โครงสร้างพื้นฐานด้านความมั่นคงของรัฐ ด้านบริการภัครัฐที่สำคัญ ด้านการเงินการธนาคาร ด้านเทคโนโลยีสารสนเทศและโทรคมนาคม ด้านการขนส่งและโลจิสติกส์ ด้านพลังงานและสาธารณูปโภค หรือด้านสาธารณสุข ที่ต้องใช้ระบบคอมพิวเตอร์ในการช่วยทำงาน มีความเสี่ยงในการถูกโจมตีสูงกว่าการรักษาความปลอดภัยประเภทอื่น จึงจำเป็นต้องวางระบบความปลอดภัยให้เหมาะสม

**2. Application Security**

การรักษาความปลอดภัยในระบบแอปพลิเคชั่น ซึ่งจะมีการใช้ทั้งฮาร์ดแวร์และซอฟแวร์เพื่อจัดการกับภัยคุกคามภายนอก โดยในตอนการพัฒนาแอปพลิเคชั่นสามารถเข้าถึงผ่านระบบได้ง่าย ทำให้การใช้มาตรการรักษาความปลอดภัยในระหว่างการพัฒนาแอปพลิเคชั่นเป็นขั้นตอนที่สำคัญมากที่สุด

**3. Network Security**

การป้องกันการบุกรุกเข้ามาภายในเครือข่ายโดยไม่ได้รับอนุญาต อาจจะมีการนำเทคโนโลยีMachine Learningเข้ามาช่วยรับส่งข้อมูลและคอยแจ้งเตือนถึงความผิดปกติ โดยจะสร้างความปลอดภัยให้กับโครงสร้างพื้นฐาน ทั้งการป้องกันการเข้าถึงโดยไม่ได้รับอนุญาต ปกป้องข้อมูลที่ถูกทำลาย รักษาความสมบูรณ์ของข้อมูล และรักษาความลับของข้อมูลขององค์กร

**4. Clould Security**

การรักษาความปลอดภัยบนคลาวด์ ซึ่งเป็นการปกป้องข้อมูลและแอปพลิเคชั่น และอนุญาตให้เฉพาะผู้ที่ได้รับการรับรองเท่านั้นที่จะสามารถเข้าถึงได้ การเติบโตของระบบคลาวด์ควรต้องการรักษาความปลอดภัยให้ดียิ่งขึ้นและมีมาตรฐานความปลอดภัย

**5. Internet of Thing Security (IoT security)**

การรักษาความปลอดภัยบนอุปกรณ์ที่สามารถสั่งงานได้ในระยะไกล อย่างกล่องวงจรปิด ทีวี หรือตู้เย็น โดยเราสามารถรักษาความปลอดภัย ด้วยการพิสูจน์ตัวตนบนอุปกรณ์IoTsได้หลายรูปแบบ ไม่ว่าจะเป็น วิธี2-Factor Authentication ที่เป้นการให้ผู้ใช้งานใส่รหัสอีกหนึ่งชุดที่มีเวลาหมดอายุ นอกเหนือจากpasswordของเราเอง หรือวิธีBiometricsที่ใช้ลักษณะเฉพาะทางกายภาพ อย่างลายนิ้วมือ เสียง ม่านตา หรือใบหน้า มาพิสูจน์ตัวตน

จะเห็นได้ว่าระบบ Cyber security เป็นกลยุทธ์สำคัญที่จะช่วยปกป้องสินทรัพย์ดิจิทัลให้ปลอดภัยจากอาชญากรไซเบอร์ หากคุณมีความรู้และความเข้าใจใน Cyber security คุณก็จะเป็นผู้ชนะเหล้าภัยคุกคามทางไซเบอร์

Stay safe, Stay secure in the world